J. H. FABRE ' 7 



Glans. Haii ofrede nu et Aar paa yderligere Studier, 

 tog et Kursus i Kemi, fortsatte sine latinske Studier, 

 lærte sig Græsk og fik endelig kun 19 Aar gammel en 

 Stilling som Lærer ved Kollegiet i Carpentras med den 

 kongelige Gage af 700 Francs. 



Trods de smaa Forhold giftede han sig i en Alder 

 af kun 21 Aar. Der kom hurtigt Børn, og nu begyndte 

 den haarde, til Tider næsten fortvivlede Kamp imod 

 Fattigdommen, som vårede i 30 Aar. Men selv denne 

 aandsopslidende Kamp kunde ikke kue Fabres Energi. 

 Han tog Eksaminer i Matematik og Fysik, han gav 

 Privattimer i forskellige Fag, og han søgte den ene 

 Stilling efter den anden uden længe at faa nogen af 

 dem. Omsider blev han dog udnævnt til Docent i 

 Matematik i Ajaccio paa Gorsika med en Gage paa 

 1800 Francs. 



Han drog altsaa til den berømte Middelhavsø, hvis 

 ejendommelige, sydlandsk-frodige Natur tiltalte ham i 

 høj Grad. Han gav sig med største Iver til at studere 

 de lavere Dyr og deres Liv, men han paadrog sig ved 

 sine Vandringer i Sumpene en Klimatfeber, som han 

 ikke kunde komme af med paa Gorsika, hvorfor han 

 maatte vende tilbage til Fastlandet. 



Han fik efter en Tids Forløb Ansættelse ved 

 Lycæet i Avignon, stadig naturligvis med en latterlig 

 lille Gage. Han tog en Licentiatgrad i Naturhistorie, 

 men han gjorde ikke Forsøg paa at blive knyttet til 

 noget Universitet, og da der tilfældigvis faldt ham et 

 Arbejde i Hænde af en bekendt Insektforsker Leon 

 Dufour, genvakte det i den Grad hans Interesse for 

 Insekterne, at han besluttede at hellige sit Liv til Studiet 

 af disse. Men det var jo, syntes det, et absolut brød- 

 løst Studium, og først og fremmest maatte han og hans 

 Familie leve. Han maatte derfor fortsætte sin pinlige 



